पत्नी मेहर जेसिया से अलग होने के बाद अर्जुन रामपाल धीरे-धीरे पर्सनल लाइफ को लेकर सहज होते जा रहे हैं। तब भले ही रामपाल ने कहा था कि पत्नी से अलग होने की वजह कोई अन्य व्यक्ति नहीं है परंतु अपनी नई गर्लफ्रेंड के साथ लोगों को सामने आने की उनकी झिझक अब टूट चुकी है। हाल में वह अपनी विदेशी मॉडल-फैशन डिजाइनर गर्लफ्रेंड गेब्रिएला दिमित्रियादिस के साथ कुछ मौकों पर सार्वजनिक जगहों पर दिखे हैं। गेब्रिएला ने भी मीडिया के कैमरों से छुपने की कोशिश नहीं की।